Եվ ահա շաբաթ օրը վարձակալ Արտուշ Օհանյանը ոստիկանների ներկայությամբ ապամոնտաժել է նաեւ զրուցարաններն ու բուսականությունը: Խաժակ Թանանյանը դեպքի մասին մանրամասներ է պատմում. «Մի քանի օր առաջ ես ոստիկանությունից «հրավեր» ստացա, որպեսզի ներկայանամ` բացատրություն տալու այս գործի առթիվ: Արտուշ Օհանյանը դիմել էր ոստիկանությանը, որպեսզի ոստիկանների ուղեկցությամբ քանդեն տարածքը: Այսինքն՝ ապամոնտաժեն: Այդպես էլ արեցին, ոստիկանների ներկայությամբ: Ոստիկաններն ինձ «բացատրեցին», որ պաշտպանում են Արտուշ Օհանյանի անվտանգությունը: Երեւի ինձնից»,- պատմեց Խաժակ Թանանյանը: